Úgy érzem, el kell mondanom mi történt, mert nem érzem magam gyilkosnak.
Csak egy sebzett kislány voltam,
tele fájdalommal.
Nem vagyok rossz ember. Csak hibát követtem el.
AZ EGYESÜLT ÁLLAMOKBAN MINDEN ÉVBEN
TÖBB MINT 8000 EMBERT ÍTÉLNEK EL GYILKOSSÁGÉRT
ENNEK KEVESEBB MINT TÍZ SZÁZALÉKA NŐ
EZ AZ 1218896-OS ELÍTÉLT TÖRTÉNETE
Lehetett volna máshogy.
Ott is hagyhattam volna,
mert...
mert nem helyes kioltani egy életet.
És ha visszacsinálhatnám, megtenném.
Megtenném, mert...
hiba volt.
A NETFLIX SAJÁT GYÁRTÁSÚ SOROZATA
Ez igaz történet.
Így fogom kezdeni.
Csak lázadni akartam, káoszt okozni.
Végigmértem. Meglátjuk, ki öl meg kit!
Döntöttem.
Kioltottam az életét.
Sosem akartam ezt tenni, bárcsak ne tettem volna!
Tudtam: kiszállok a kocsiból, és megölöm a két férfit.
Ahogy előttem térdelt,
csak arra emlékszem: lövök.
Mindkettőt megöltem.
Agyonszúrtam.
A HATÁRON TÚL
CHILLICOTHE FEGYHÁZ
MISSOURI BÜNTETÉSVÉGREHAJTÁSI MINISZTÉRIUM CHILLICOTHE FEGYHÁZA
CAVONA FLENOY
Cavona Flenoy vagyok.
Tíz éve csuktak le lövöldözésért.
2010. MÁRCIUS 9-ÉN
CAVONA FLENOY RÁLŐTT HASSAN ABBASRA ÉS HALÁLOSAN MEGSEBESÍTETTE
Kansas Cityben születtem Kansasban.
Mondhatjuk, hogy középosztályban nőttem fel, megvolt mindenem.
Nem szenvedtem hiányt.
Az anyám lelkész volt.
Segítettem neki a templomában,
meg segítettem énekelni, és a házimunkában is.
Szerettem a klassz anyámat.
Igazi tyúkanyó volt.
Akkor fordultak rosszra a dolgok, mikor felsős lettem.
CAVONA FLENOY KAMASZKÉNT TÖBBSZÖR VOLT SZEXUÁLIS ERŐSZAK ÁLDOZATA
Azzal a kisfiúval jártunk is, meg nem is.
Letepert,
és felhúzta a pólóm.
Nyalogatni kezdte a mellemet.
Sokféle erőszakon mentem keresztül.
Elvesztettem...
ami jó volt bennem. Elvesztettem a szüzességem.
Elvesztettem a reményt. Elvesztettem az önbecsülésem. Miközben ők megúszták.
Nekik csak...
a fejükre koppintottak. Ez nem igazságszolgáltatás!
Nagyon elveszett és zavarodott voltam,
és kérdeztem Istent, hogy miért történt ez velem.
Ekkor lettem az az elkeseredett és dühös kislány.
Elküldtek szakemberhez.
Mikor erről beszélek, dühös leszek, mert újra...
felszínre hozza a régi problémákat.
Aztán mikor gyógyszert kaptam, mindig aludtam.
Hát hogy oldja ez meg a problémám?
Drogozni és inni kezdtem, hogy lezsibasszam az agyamat.
És a szívemet.
Úgy érzem, pokol az életem.
16 éves voltam, a 17-et töltöttem,
mikor megszületett a fiam.
Egyszerűen csodálatos volt,
mert azt éreztem, hogy a fiam lesz az egyetlen férfi,
aki nem fog bántani.
Azt mondtam, elég a fájdalomból és a gyötrelemből,
mert innentől nekem kell megvédenem őt.
És ha nem tudom megvédeni magam, hogyan védhetem meg a fiamat?
Úgy voltam vele, ha találok magamnak párt,
akkor lesz, aki engem is megvéd.
De...
ez sem volt jó.
Amikor elkezdett inni és cigizni velem,
eldurrant az agya.
Megütött,
és nagyon erőszakos volt velem.
Úgy megütött, hogy elájultam, és be kellett vinni a sürgősségire.
Amikor a kórházban voltam,
a rendőrök kérdezték, hogy feljelentem-e.
Nemet mondtam, mert mit kapott volna, próbaidőt?
Utána már féltem, úgyhogy felhívtam az unokatestvéremet.
Elmondtam neki, mi a helyzet.
Azt mondta, tud eladó fegyvert,
száz dollárba került, én pedig megvettem.
Mindenhová magammal vittem a pisztolyom.
Mindig a táskámban volt.
Akkoriban a kansasi Kansas Cityben a 78. és State sarkán laktam,
nem messze az italbolttól, ahol Hassannal találkoztam.
Mentem italt venni.
De...
az eladó azt mondta,
tudja, hogy ez nem az én személyim.
Viszont megkaphatom az italt, ha randevúzom Hassannal,
mert barátot keres.
Úgyhogy belementem a randiba.
A randi napján beadtam anyámhoz a fiamat.
Anyám nagyon nem akarta, hogy bárhova is menjek.
Azt mondta,
rossz előérzete van.
Mondtam, hogy ne izguljon, Nem lesz gond.
Hassan felvett a házam előtt.
Kimentem, és azt mondta, elvisz egy Golden Corral étterembe.
Aztán elindultunk az autópályán.
Menet közben mondtam neki, milyen messzire megyünk.
Azt mondta, haza akar menni, hogy lezuhanyozzon.
Úgy voltam vele...
Mivel én magam is dolgozom,
ha munkából jövök, én is le akarnék zuhanyozni,
ezért abszolút megértettem.
A KANSASI KANSAS CITY FELŐL ÁTLÉPTÉK AZ ÁLLAMHATÁRT
ÉS PLATTE MEGYÉBE, MISSOURIBA ÉRTEK
PLATTE MEGYE, MISSOURI
Mikor bementünk hozzá,
Kérdezte, hogy kérek-e Hennessyt, mondtam, hogy igen.
Azután...
adott valamit, amiről azt sem tudtam, micsoda,
azt mondta, hogy PCP.
Úgyhogy kipróbáltam.
Közben kijött a zuhany alól,
tök pucéran...
óvszerben.
Azt mondta, tartozom neki.
Az italért meg a többiért,
úgyhogy vagy leszopom, vagy kefélek vele,
vagy nem megyek sehová.
Kérleltem, hogy ne.
Hogy hadd menjek haza.
Hadd menjek haza a fiamhoz!
Azt mondta, nem, ott maradok vele.
Ez az ember körülbelül
két méter magas,
90 kiló.
Az járt a fejemben, hogy ettől az embertől képtelen leszek szabadulni.
Úgyhogy
ő lefeküdt és
mikor lefeküdt,
próbáltam elmenni, de rám szólt.
Úgyhogy az első adandó alkalommal kikaptam a pisztolyt a táskámból.
Becsuktam a szememet, és lőttem.
Miután lelőttem, felém rohant.
Mikor láttam, hogy jön felém, érti
én a filmeken azt láttam,
hogy ha lelövöd, nem megy sehova.
Erre nem, ő futott utánam, hogy adjam oda neki a fegyvert.
Bevágtam az ajtót,
És toltam... ő meg próbálta tolni
felém.
Akkor átlőttem az ajtón, és kértem, hogy hagyja abba.
Ezután futottam, felkaptam a kocsikulcsát,
de még mindig üldözött.
Beültem az autójába.
De nem tudtam, hová megyek,
úgyhogy csak hajtottam egyenesen.
Elmentem az unokabátyám házába, és mondtam neki...
mondtam, hogy félek,
hülyeséget csináltam, és nem tudom, mi legyen.
Nem akartam hívni a rendőrséget, mert úgy voltam vele:
hogyan segítenének nekem?
HASSAN ABBAS BELEHALT A SÉRÜLÉSEIBE
HÁROM NAPPAL KÉSŐBB CAVONA FLENOYT LETARTÓZTATTÁK
KILENC HÓNAPPAL KÉSŐBB BŰNÖSNEK VALLOTTA MAGÁT EMBERÖLÉS VÁDJÁBAN
Nem hiszem, hogy a lányom bántani akarta azt az embert.
Próbálta olyan szexuális dolgokra rávenni,
amit a lányom nem akart.
A nevem Stacey Lewis, Cavona Flenoy édesanyja vagyok.
Cavona különleges volt, már kicsinek is.
A nagy, élénk, kikerekedett szemével, és hasonlók,
de a legfontosabb a tánc volt.
Cavona táncos volt. Bárkit letáncolt...
az asztal alá.
Cavona mondta az ügyvédnek, hogy önvédelemre akar hivatkozni.
Az önvédelem öttől hét, héttől tíz év.
De az ügyvéd azt javasolta Cavonának, hogy vallja bűnösnek magát emberölésben,
mert a tárgyaláson úgyis veszítene.
Nem adtak neki más választást,
csak az emberölést.
HA FLENOY ÁRTATLANNAK VALLJA MAGÁT, AKKOR ELŐRE MEGFONTOLT EMBERÖLÉSSEL VÁDOLJÁK MEG
AMIBEN A KISZABHATÓ MAXIMUM TÉNYLEGES ÉLETFOGYTIGLAN
MIVEL BŰNÖSNEK VALLOTTA MAGÁT, ÍGY ENYHÉBB VÁDDAL, EMBERÖLÉSSEL NÉZETT SZEMBE
VISZONT LEMONDOTT A TÁRGYALÁSRÓL, ÉS ARRÓL, HOGY ÖNVÉDELEMRE HIVATKOZHASSON
KORMÁNYZATI KÖZPONT
Tudtam, hogy börtönbe kerül.
De az ügyvéd azt mondta,
a bíró dönti el, mennyi időre.
Azt hittem, a lányomnak legfeljebb tíz évet kell letöltenie,
a többire pedig feltételesen szabadlábra helyezik.
2011. JANUÁR 11-ÉN KISZABTÁK A BÜNTETÉST CAVONA FLENOY ÜGYÉBEN
25 ÉV A RIVERSIDE-I GYILKOSSÁGÉRT
Teljesen megdöbbentett, hogy a lányom 25 évet kapott.
Csak azérdekelte őket, hogy ez a lány átjött Platte megyébe
és fekete, színes bőrű.
Megölt valakit a megyéjükben.
És vádat akartak emelni ellene.
Hűvösre tenni.
Meg akarták mutatni,
hogy ha Platte megyébe jössz, erre számíthatsz.
Jobban járt volna a tárgyalással, mert akkor
kiderült volna az igazság és a bizonyítékok.
Hiba volt, hogy Cavona beismerte az emberölést.
Azzal, hogy ezt megtette,
bűnösnek vallotta magát olyasmiben, ami nem igaz.
Neki...
nem az volt a szándéka, hogy megöli.
Ő próbálta megvédeni magát.
Ezt elő lehetett volna adni az esküdteknek,
és szerintem teljesen más ítélethez vezetett volna.
A nevem Marilyn Hutchinson.
Pszichológus vagyok Kansas Cityben,
és a védőügyvédje felkért, hogy vizsgáljam meg Cavona Flenoyt.
Az eseteim többségének mélyén meghúzódik valamilyen tragédia.
CAVONA PSZICHOLÓGUSA
Gyermekkori bántalmazás
Hosszú időn át elszenvedett családon belüli erőszak.
Ez ennél az esetnél is így volt.
HUTCHINSON ÉS TÁRSAI
2010. augusztus 5-én találkoztam Cavonával.
Ezt megelőzően
olvastam a számos nyomozati, kihallgatási és rendőrségi jelentést.
A rendőrségi kihallgatásról készült DVD-n
az egyik dolog, ami megdöbbentett, miközben hallgattam,
hogy Cavona többször is szexuális erőszak áldozata volt
fiatal korától kezdve.
Állandóan megerőszakoltak.
Nem bízom én már senkiben.
Azoknak, akik annyiszor megerőszakoltak...
sose lett baja belőle.
Egyiknek se lett baja belőle.
Egyiknek se.
Hogy történhetett ez?
Hányszor erőszakoltak meg?
Rokonod tette?
Rokonod? Családi barát?
Mindenki, olyanok aki a környékünkön élnek.
Amikor hatodikba jártam...
Megerőszakolt a házában. Nyomoztak, aztán ejtették.
Következő héten a barátja vitt be a házunk melletti erdőbe, és megerőszakolt.
Aztán az azt követő héten másik barátja jött, és megerőszakolt.
Mind a hárman, mind megtették.
Úgy tapasztaltam, hogy Cavona feszült,
deprimált,
enyhén szuicid hajlamú nő, aki rendkívül meg volt ijedve.
Többször szenvedett el szexuális erőszakot
már egész fiatalon.
HATODIKBAN MEGERŐSZAKOLTA EGY KÖRNYÉKBELI FIÚ
2004-BEN JELEZTÉK
Mikor először megerőszakolták, 12 éves volt.
Feljelentést tett,
de nem történt semmi.
MS. FLENOY EGY KOMOLY VERÉS UTÁN ELHAGYTA
Egyértelműen az maradt meg benne,
hogy az ő személye nem számít.
Azt tesznek vele, amit akarnak.
A hatóságok pedig nem segítenek.
Egyedül van.
A beszélgetésünk után arra jutottam,
hogy egyértelműen PTSD-ben szenved.
Poszttraumás stressz szindrómában.
A poszttraumás stressz szindrómások
azonnal lemerevednek, és jön az üss vagy fuss,
ami egyáltalán nem tudatosan irányított reakció,
csak egy hirtelen késztetés.
Ez azt eredményezi, hogy az ember szerfelett hevesen reagál
minden ahhoz hasonló helyzetben, ami az eredeti traumát okozta.
Azt mondta, vagy leszopom, vagy kefélek vele,
vagy nem megyek sehová.
Bevillant minden, ami 12-13 éves koromban történt.
Abban a pillanatban visszajött az egész,
és...
nem bírtam tovább.
A szexuális bántalmazások sora, amit Cavona átélt, nyilvánvalóan túlmegy
az átlagos emberi tapasztalatok határán.
Tudom, hogy Cavona embert ölt.
Meggyőződésem, hogy ezt önvédelemből tette.
Úgy vélem, hogy a jog lehetőséget ad az embereknek, hogy megvédjék magukat
ha súlyos sérülés, veszély fenyegeti őket.
Ezért úgy vélem, tisztességtelenül bántak vele,
és ez nem volt jogszerű.
HÁROM ÉVVEL AZUTÁN, HOGY ELÍTÉLTÉK, A FELLEBBVITELI BÍRÓSÁG ÚGY DÖNTÖTT,
CAVONA FLANOY JOGI KÉPVISELETE MEGFELELŐ VOLT
AZ EREDETI ELJÁRÁS SORÁN
A BÍRÓSÁG ELUTASÍTOTTA FLENOY KÉRELMÉT, HOGY VISSZAVONJA A BŰNÖSSÉGE ELISMERÉSÉT
A 25 ÉVES BÜNTETÉS ÉRVÉNYBEN MARADT
Az, hogy Cavona bűnösnek vallotta magát,
rendkívül megnehezítette,
hogy egy bírót meggyőzzünk, vegye azt semmisnek.
A nevem Kate Webber.
Tapasztalt ügyvéd vagyok,
és én képviseltem Ms. Flenoyt
az ítélet-felülvizsgálat elutasítása elleni fellebbezési eljárásban.
A Fellebbviteli Bírósághoz címzett beadványomban
azzal érveltem, hogy a kérelmet elbíráló bíróság tévedett,
engedni kellett volna a beismerés visszavonását.
A rendszer jelenleg
egy beismerésgyár.
A bűncselekménnyel megvádoltaknak mindössze 3%-a kerül bíróság elé.
Ennek oka a folyamatos, elképesztő nyomás,
hogy bűnösnek vallják magukat.
Ha az a 97%, aki beismerte a vádat, tárgyalást kérne,
akkor leállna a rendszer.
Egyszerűen nincs erre kapacitásunk.
Ami kirívó ebben az esetben, az az
ahogy a beismerést kikényszerítették.
Platte megyében a vádalku úgyszólván sajt az egérfogóban.
"Van egy jó ajánlatunk! Nem minősített emberölés lesz a vád.
De ha ezt nem fogadod el adott időpontig,
akkor előre megfontolt emberölés lesz a vád."
Úgy tapasztalom, hogy jobbára el is érik a céljukat ezzel a fenyegetéssel.
Az én olvasatomban
ez alkotmányellenesen kikényszerített beismerés.
Senki nem büntethető, mert él az alkotmányos jogával,
hogy az ügyészség bizonyítsa kétséget kizáróan a bűnösségét.
Márpedig itt ez történik.
Milyen választási lehetősége volt Ms. Flenoynak?
Kockáztat, és talán sosem látja viszont a fiát
a börtön falain kívül,
vagy elfogadja az ítéletet,
és reméli, hogy a bíró átlátja a helyzetet és tisztességes időt szab ki.
Ez miféle választás?
Rendkívül szerencsétlen,
hogy ez történetesen Platte megyében játszódott le,
mert szerintem, ha egy fiatal fehér nőről van szó
ugyanezekkel a körülményekkel és háttérrel,
valószínűleg más lett volna a végkifejlet.
Szerintem ez tényező. Hisz az ügyész választott tisztségviselő.
A környezetében lévő emberek választják,
akik jobbára fehérek.
A nagyvárosokban jobbára értik
Ms. Flenoy életének realitásait.
Platte megyében nem.
PLATTE MEGYE, MISSOURI
Platte megye polgárai úgy döntöttek,
hogy a szigorú bűnüldözésben hisznek.
Valószínűleg nálunk magasabb az emberölés büntetési tétele, mint sok más megyében.
Nem ritka, hogy a vádlott azt mondja,
ha tudja, hogy itt követ el bűncselekményt,
sose tett volna ilyet.
Én pontosan azt szeretném, hogy az esetleges elkövetők ezt gondolják.
Eric Zahnd vagyok, Platte megyei ügyész.
2003 óta dolgozom ügyészként.
Én képviseltem a vádat Cavona Flenoy ellen.
ÜGYÉSZ
Cavona Flanoy ártatlan kislánynak tűnt.
ÜGYÉSZ
De a tettei alapján egy nagyon veszélyes
és erőszakos, kegyetlen ember.
Hiszem, hogy bizonyítani tudtuk volna az előre megfontolt emberölést,
és Ms. Flenoy élete végéig börtönben marad
a szabadulás esélye nélkül.
BLACK JOGI SZÓTÁR
Ugyanakkor, Ms. Flenoy fiatal kora miatt,
egyéb más dolgok miatt,
amelyeken gyerekként keresztülment, úgy véltük,
érvényt szerezhetünk az igazságnak úgy is, ha nem minősített emberölés a vád.
Így lehetővé tettük, hogy beismerje az emberölést,
ahol mi életfogytiglant kértünk.
Ez azt jelenti, hogy szabadlábra kerülhet
úgy negyvenéves korára,
és biztosan kiengedik, mire 45 lesz.
Vagyis lehetősége lesz visszailleszkedni a társadalomba,
hogy, felteszem, kapcsolatot építsen a fiával, aki még kicsi volt.
Ms. Flenoynak igenis volt választása.
Hogy bűnösnek vallja magát emberölés vádjában,
vagy perre viszi az ügyet,
vállalva a tényleges életfogytiglan kockázatát.
Szerintem ez egy igen nagyvonalú vádalku volt
a tények ismeretében.
RIVERSIDE, PLATTE MEGYE
Ms. Flenoy
csak azért ment Mr. Abbass-szal a lakásba,
hogy elvegye a pénzét.
És háromszor rálőtt.
Egyszer a mellkasán, egyszer az arcán, egyszer az oldalán.
Ez egyáltalán nem utal önvédelemre.
Dennis Jones nyomozó őrmester vagyok.
Én voltam az egyik nyomozó
a riverside-i Hassan Abbas-gyilkosságban.
Riverside nem olyan nagy város,
így ha gyilkosság történik, az egy kisebb sokk.
nyugtalanító, hogy ilyen történhet itt,
nem lenne szabad megtörténnie,
pláne egy ekkora közösségben.
A társasháznál vagyunk, ahol Mr. Abbas lakott.
Ez az ő háza. A lakásának az ajtaja.
A lakótársa telefonált, hogy Mr. Abbast a földön találta.
Nyilvánvalóan meglőtték.
Mikor a rendőrök megérkeztek,
a bejárati ajtó közelében találtak rá.
Világos volt, hogy az áldozatot, Mr. Abbast,
nem az ajtóban lőtték le. Keresztül ment a lakáson.
Ez a lakás alaprajza.
Ez volt itt a hálószobája.
És itt dördült az első lövés, miközben az ágyban volt.
Fel tudott kelni,
de újabb lövést kapott a mellkasába és az arcába.
Abbas eljött erre.
Újabb lövés, de a nő elvétette, a falba fúródott.
A nő kiment a hálószobaajtón
a nappaliba, a férfi követte,
majd összeesett, közvetlen a bejáratnál.
Eltűnt a kocsija. Eltűnt a pénztárcája.
A lakótársnak jó információi voltak
egy nőről, aki ott járt,
és ezzel feltárult az ügy.
Gyorsan sikerült azonosítani Ms. Flenoyt
a lakótárs beszámolója alapján.
A nevét pedig megtudtuk az italbolti eladótól.
Tehát tudtuk, kit keresünk.
Nála volt Abbas kocsija, tudtuk, milyen járművet keressünk.
A letartóztatásakor áthozták az itteni rendőrségre,
és két nyomozó hallgatta ki.
Menjünk végig a hétvégén, mondd el, hol siklott félre!
Először önvédelemnek akarta beállítani.
A férfi meg akarta megerőszakolni, ezt mesélte, és úgy érezte,
meg kell védenie magát.
Ha ő nem csinálja, én sose csináltam volna ilyet.
Esküszöm.
Nagyon féltem.
De a nyomozás során
kiderült, hogy megtervezte az egészet.
Nem áldozat volt.
Kiderítettük, hogy többször visszament a férfi lakásába.
Ott voltál vasárnap délután?
Vasárnap nem voltam ott. Csak pénteken és kedden voltam.
Oké. Pénteken ott aludtál?
- Hát igen. Szombat reggel vitt haza. - Jól van.
Vagyis pénteken vele tölti az éjszakát,
és a férfi hazaviszi.
Azon a szombat délutánon fegyvert vásárol.
Mióta volt meg az a fegyver?
Csak szombat óta.
Kiderült, hogy tudta:
a férfi akkoriban kapott 2400 dollár adó-visszatérítést.
Ez volt az indíték.
Ez inkább rablás volt, így próbált valahogy pénzhez jutni,
vagy valami értékhez Mr. Abbasztól,
és ezért volt ott.
Ezért vette a fegyvert.
Ez nem olyasvalakire vall, aki a biztonságáért aggódik.
Ez a nő tudta, mit csinál,
csak nem tervelte ki jól.
PLATTE MEGYE, MISSOURI
Talán sosem tudjuk meg pontosan, mi történt abban a lakásban.
De a bizonyítékok arra utalnak,
hogy Ms. Flenoy talán ki akarhatta rabolni Mr. Abbast,
aki eközben életét vesztette.
Úgy vélem, a vádlott nem számolt be a gyilkosság minden részletéről,
míg egyedül nem maradt a kihallgatóban
néhány ív jegyzetlappal.
Akkor, többek közt azt írta:
"Hanyatt löktem, mintha kefélni akarnék vele.
Megfogtam a pisztolyt, és meghúztam a ravaszt."
Számomra ez a legegyértelműbb beismerése Ms. Flenoy részéről
annak, ami valójában történt,
és ez konkrétan Missouri államban
minősített emberölés.
Előre megfontolt emberölés.
A missouri törvények értelmében ő ezt megfontolta.
Hideg fejjel átgondolta a dolgot, nem számít,
milyen rövid ideig,
és eldöntötte, hogy lelövi Mr. Abbast,
ami végül annak halálához vezetett.
Hassan Abbas az életével fizetett Cavona Flenoy bűneiért.
A hosszú börtönbüntetést teljes mértékben jogosnak tartom.
Nem hiszem, hogy a világ biztonságosabb lenne,
mert Cavona Flenoy 25 éven át börtönben ül.
Embert ölt,
de nem egy gyilkos.
Ha a vád állítása szerint ez valóban kitervelt rablás volt,
előre kitervelt emberölés, megfontolt szándék...
Kitervelte a gyilkosságot, hogy megszerezze a kocsit,
a bankkártyát, vagy bármi más értéket.
Akkor ez nem passzol a több tucatnyi esetemhez, ahol valóban ez történt.
Igen, elhozta a kocsit, mert a férfi odavitte.
Hogy ment volna haza?
Használni próbálta az üzemanyagkártyát, mert üres volt a tank.
Így az viselkedik, aki fél, pánikba esett, és tényleg bepánikolt,
mikor felfogta, mi történt.
Az ember nem hagyja ott a cipőjét a bűntett helyszínén.
Nem rohan ki.
Ilyet az tesz, aki pánikba esett.
A rendőrség bevetette az összes szokásos trükköt,
hogy Ms. Flenoy beszéljen.
Amire egyáltalán nem volt köteles.
Hogy Cavona Flenoy az adott pillanatban milyen lelkiállapotban volt,
azt el sem tudom elképzelni.
De megszakították a kihallgatást,
és otthagyták egy jegyzettömbbel és egy tollal.
Írhatsz magadnak, Istennek, anyukádnak.
Ahogy szeretnéd. Rád bízzuk.
Firkálgass, rajzolj! Ami csak segít megnyugodni. Jó?
Bevett taktika, így próbálnak az emberből terhelő kijelentéseket kihúzni,
vagy olyan kijelentéseket, amiket addig lehet csavarni, míg terhelő lesz.
Egy rövid sor értelmezhető akár
terhelőként is.
Szerintem ez elég homályos kijelentés.
És abban a firkálmányban található sok másik
amely egyenesen ellentmond annak a képnek, amit a vád felépített.
Volt például a jegyzetek közt egy mondat,
hogy semmiképp nem akart szexuális kapcsolatot a fickóval.
De Mr. Zahnd ezt a részt nem emelte ki.
Azt az egyetlen rész emelte ki, amit lehetett úgy csűrni-csavarni,
hogy az terhelőnek tűnjön.
Mikor pedig ez meglett,
onnantól
a zsebükben volt a kihallgatás.
Mert volt miből kiindulni.
És ez lett belőle.
CHILLICOTHE FEGYHÁZ
Olyan, mintha csak álom lenne,
és egy nap majd felébredek.
Akkoriban a saját dolgaimmal voltam elfoglalva,
a mentális problémáimmal.
Az jár a fejemben,
miért vagyok itt?
Mert néha úgy érzem, nem tisztességes így.
90 NAPPAL AZ ELSŐ BESZÉLGETÉS UTÁN
CAVONA FLENOY VÁLLALTA, HOGY TOVÁBBI KÉRDÉSEKRE VÁLASZOL
A vádalkum
nem volt valódi alku.
Gyakorlatilag azt mondták,
ha nem ismerem be az emberölést,
tesznek róla, hogy többé ne lássam a fiamat,
és életem végéig börtönben maradok.
Ha újra kezdhetném, a tárgyalást választanám,
és akkor
megmagyaráznék, megmagyarázhatnék mindent.
Hányszor jártál abban a lakásban?
Egyszer.
Aznap, amikor
az történt.
Megtervezte az egészet.
Nem áldozat volt.
Többször visszament a férfi lakásába.
Pénteken vele tölti az éjszakát.
És a férfi hazaviszi.
Szombat délután fegyvert vásárol,
és lelövi.
Bizonyos dolgok...
Mintha, nem is tudom.
Mintha akkoriban drogoztam vagy ittam volna.
Mintha nem emlékeznék mindenre.
Érti? Úgyhogy...
Nem az van, hogy olyan ember lennék,
aki reggel úgy kel fel, hogy ma lelövök valakit.
Nem.
Nem, én...
Nem is emlékeztem, hogy ott a pisztoly
a táskámban, csak már abban a szobában.
Pedig ott volt a táskámban
már másfél héttel azelőtt, hogy Hassannal találkoztam.
A vádlott nem számolt be a minden részletről,
míg egyedül nem maradt a kihallgatóban
néhány ív jegyzetlappal.
Akkor, többek közt azt írta:
"Hanyatt löktem, mintha kefélni akarnék vele.
Fogtam a pisztolyt, meghúztam a ravaszt."
Hát...
mikor a videó készült...
Nem tudom, én csak
leirkáltam dolgokat.
Sok mindent, ami történt, de nem mondtam el, de
ahogy már mondtam, rosszul jött ki.
Mint a "Hanyatt löktem, hogy kefélhessek vele."
Gyakorlatilag csak az járt a fejemben,
hogy lehet a leggyorsabban
lent tartani, hogy én felugorjak és futhassak.
De...
már tudtam...
Éreztem utána,
hogy ez esélytelen.
Úgy éreztem, az egyetlen lehetőség, hogy lövök.
Az, aki aznap este ott volt, nem én voltam.
Az az ijedt, 12 éves kislány volt, aki újra átélte
ugyanazokat az érzelmeket,
amik igazán sose csillapodtak,
és aki nem igazán bocsátotta meg,
hogy annyiszor bántották.
Kaptam 25 évet.
Ez, tényleg ez az életem?
Tényleg?
Tényleg ezt érdemlem?
Szeretném visszacsinálni!
Szeretném visszacsinálni, de nem lehet.
A feliratot fordította: Chovanecz-Molnár Éva